**Številka: *544806-5/2023 / 1***

**Ljubljana, dne *16. 05. 2023***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE IN EVROPSKE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog direktive Evropskega parlamenta in Sveta o spremembi Direktive (EU) 2015/413 o lažji čezmejni izmenjavi informacij o prometnih prekrških, povezanih z varnostjo v cestnem prometu*

Naslov dokumenta v delovnem jeziku EU: *Proposal for a Directive of the European Parliament and of the Council amending Directive (EU) 2015/413 facilitating cross-border exchange of information on road-safety-related traffic offences*

Datum dokumenta: *01. 03. 2023*

Številka dokumenta: *6792/23*

Medinstitucionalna oznaka: *2023/0052(COD)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Redni zakonodajni postopek*

Faza sprejemanja: *Začetna faza*

**4. Pristojni organ EU**:

Svet EU v sestavi: *TTE - Svet EU za promet, telekomunikacije in energijo*

Delovno telo Sveta EU: *H.01 - Delovna skupina za kopenski promet*

**5. Organ, pristojen za dokončen sprejem stališča RS**:

*Državni zbor*

**6. Pravna podlaga za obravnavo v Državnem zboru**:

*Vlada Republike Slovenije pošlje predlog stališča Republike Slovenije v odločanje Državnemu zboru Republike Slovenije v skladu s prvim odstavkom 4. člena Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *mag. Alenka Bratušek, ministrica; mag. Andrej Rajh, državni sekretar; mag. Andreja Knez, v. d. generalne direktorice Direktorata za ceste in cestni promet; dr. Robert Jerončič, vodja Sektorja za vozila, voznike in varnost cestnega prometa*

**7. Roki**:

Predviden čas pričetka obravnave zadeve EU v institucijah EU: *31. 03. 2023*

Predviden čas sprejema zadeve EU v institucijah EU: *31. 12. 2023*

Rok za odziv organa: *4. 05. 2023*

Rok za obravnavo na seji Vlade in njenih odborih: *8. 06. 2023*

Rok za obravnavo predloga stališča RS v DZ: *23. 06. 2023*

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za infrastrukturo*

Kontaktne osebe organa: *dr. Robert Jerončič, vodja Sektorja za vozila, voznike in varnost cestnega prometa*

**9. Delovna skupina Vlade, organizirana za posamezno področje zadev EU**:

*DS30 - Promet*

vodilni organ: *MZI - Ministrstvo za infrastrukturo*

vodja delovne skupine: *Srečko Janša*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za digitalno preobrazbo, Ministrstvo za javno upravo, Ministrstvo za notranje zadeve, Ministrstvo za pravosodje, Ministrstvo za zunanje in evropske zadeve, Urad Vlade Republike Slovenije za informacijsko varnost*

Kontaktna oseba organa: *Ministrstvo za digitalno preobrazbo - Klaudija Koražija, Ministrstvo za javno upravo - Polona Kobal, Ministrstvo za notranje zadeve - Suzana Ivanović, Ministrstvo za pravosodje - Maja Klemenčič Turk, Ministrstvo za zunanje in evropske zadeve - Barbra Borota, Urad Vlade Republike Slovenije za informacijsko varnost - Žiga Novak*

**11. O predlogu stališča RS je bilo opravljeno posvetovanje z**:/

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **mag. Alenka Bratušek**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije predlog stališča Republike Slovenije k zadevi Predlog direktive Evropskega parlamenta in Sveta o spremembi Direktive (EU) 2015/413 o lažji čezmejni izmenjavi informacij o prometnih prekrških, povezanih z varnostjo v cestnem prometu - dokument št. 6792/23, ki se glasi:*

*1. Republika Slovenija podpira Predlog direktive Evropskega parlamenta in Sveta o spremembi direktive Evropskega parlamenta in Sveta 2015/413/EU o lažji čezmejni izmenjavi informacij o prometnih prekrških, povezanih z varnostjo v cestnem prometu, pri čemer v zvezi z osmim odstavkom novega 5a člena direktive opozarja na trenutno administrativno breme, ki ga določa zahteva o posredovanju pisnega obvestila in nadaljnjih dokumentov v jeziku države registracije vozila.*

*2. Republika Slovenije predlaga dopolnitev 1. člena Predloga Direktive Evropskega parlamenta in Sveta o spremembi Direktive (EU) o spremembi Direktive (EU) 2015/413 o lažji čezmejni izmenjavi informacij o prometnih prekrških, povezanih z varnostjo v cestnem prometu, ki dopolnjuje 2. člen Direktive (EU) 2015/413, in sicer s prekrškom "zapustitev kraja prometne nesreče".*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*SPLOŠNO OZADJE*

*Predlog direktive Evropskega parlamenta in Sveta spreminja osnovno direktivo Evropskega parlamenta in Sveta 2015/413/EU o lažji čezmejni izmenjavi informacij o prometnih prekrških, povezanih z varnostjo v cestnem prometu.*

*OPIS IN CILJI PREDLOGA*

*Temeljni cilj spremembe direktive o lažji čezmejni izmenjavi informacij o prometnih prekrških je izboljšanje varnosti cestnega prometa z razširitvijo področja uporabe direktive o čezmejnem izvrševanju še na druge prometne prekrške, povezane z varnostjo v cestnem prometu, ter racionalizacija (poenostavitev, digitalizacija in izboljšanje) preiskovanja tovrstnih prometnih prekrškov, ki so bili storjeni v tujini, kar naj bi omogočilo hitrejšo čezmejno izvrševanje sankcij.*

*Predlog direktive Evropskega parlamenta in Sveta o spremembi direktive Evropskega parlamenta in Sveta 2015/413/EU o lažji čezmejni izmenjavi informacij o prometnih prekrških, povezanih z varnostjo v cestnem prometu, spreminja določbe 2., 3., 4., 5., 6., 7., 8., 9. in 11. člena osnovne direktive o lažji čezmejni izmenjavi informacij o prometnih prekrških, spreminja Prilogo I in črta Prilogo II osnovne direktive ter osnovno direktivo dopolnjuje z novimi določbami 3.a, 4.a, 4.b, 4.c, 5.a, 5.b, 8.a in 10.a člena, s katerimi se:*

1. *razširja področje uporabe osnovne direktive na druge prometne prekrške, povezane z varnostjo cestnega prometa, kot so:*

* *nezadostna varnostna razdalja,*
* *nevarno prehitevanje,*
* *nevarno parkiranje,*
* *vožnja čez eno ali več polnih črt,*
* *vožnja v napačno smer,*
* *neupoštevanje pravil o oblikovanju in uporabi reševalnih pasov,*
* *uporaba preobremenjenega vozila,*

1. *pojasnjuje obstoječe opredelitve prekrškov in dodaja opredelitve na novo vključenih prometnih prekrškov, povezanih z varnostjo cestnega prometa,*
2. *določa odgovornost in pristojnost nacionalne kontaktne točke, pri čemer se posamezne države članice poziva k izmenjavi informacij na podlagi direktive prek enotnega sistema (EUCARIS),*
3. *določa postopke pri zagotavljanju medsebojne pomoči med državami članicami (med drugim tudi razloge za zavrnitev zagotavljanja medsebojne pomoči za identifikacijo odgovorne osebe – zaščitene osebe),*
4. *določa pravila uporabe nacionalnih ukrepov za lažjo identifikacijo odgovorne osebe,*
5. *določa pravila vročanja in minimalno vsebino pisnega obvestila, ki mora vključevati podatke o storjenem prekršku, naloženih sankcijah, pritožbenih postopkih, plačilu denarne kazni in o subjektu, ki ga je država pooblastila za pobiranje denarnih kazni in ki je poslal pisno obvestilo,*
6. *podaljšuje rok za poročanje držav članic o številu avtomatiziranih iskanj iz dveh na štiri leta,*
7. *določa obveznost obveščanja o kibernetskih incidentih, ki so povezani s podatki, shranjenimi v oblaku,*
8. *določa obveznost Evropske komisije, da vzpostavi namenski informacijski portal za lažjo izmenjavo informacij med nacionalnimi kontaktnimi točkami, drugimi pristojnimi organi držav članic in udeleženci v cestnem prometu, ter*
9. *vzpostavlja pravno podlago za financiranje dejavnosti, namenjenih izmenjavi dobrih praks izvrševanja, uporabi pametnih metodologij in tehnik izvrševanja v državah članicah ter povečanju zmogljivosti izvršilnih organov in kampanjam ozaveščanja, s sredstvi Evropske unije.*

*Skladno z vsem navedenim Republika Slovenija podpira Predlog direktive Evropskega parlamenta in Sveta o spremembi direktive Evropskega parlamenta in Sveta 2015/413/EU o lažji čezmejni izmenjavi informacij o prometnih prekrških, povezanih z varnostjo v cestnem prometu, vendar z nekaterimi pomisleki in dodatnimi predlogi.*

*OBRAZLOŽITEV PREDLOGA STALIŠČA REPUBLIKE SLOVENIJE*

*Republika Slovenija pozdravlja odločitev, da se širi nabor prometnih prekrškov, povezanih z varnostjo v cestnem prometu, za katere se bodo lahko uporabljale določbe direktive o lažji čezmejni izmenjavi informacij o prometnih prekrških.*

*V zvezi s širitvijo nabora ima Republika Slovenija dodaten predlog. Obstajajo okoliščine, ko udeleženci prometne nesreče pobegnejo s kraja prometne nesreče, pa v teh primerih ne gre za kaznivo dejanje (prometne nesreče z materialno škodo ali z lahkimi telesnimi poškodbami), zato se na podlagi trenutnih mehanizmov ne more pridobiti podatka o lastniku vozila, če so v takšnih prometnih nesrečah udeležena vozila registrirana v državi članici Evropske unije.*

*Zato predlagamo dopolnitev 1. člena Predloga Direktive Evropskega parlamenta in Sveta o spremembi Direktive (EU) o spremembi Direktive (EU) 2015/413 o lažji čezmejni izmenjavi informacij o prometnih prekrških, povezanih z varnostjo v cestnem prometu, s katerim se dopolnjuje drugi člen Direktive (EU) 2015/413 z naslednjo okoliščino:*

*- zapustitev kraja prometne nesreče.*

*Republika Slovenija podpira Predlog direktive Evropskega parlamenta in Sveta o spremembi direktive Evropskega parlamenta in Sveta 2015/413/EU o lažji čezmejni izmenjavi informacij o prometnih prekrških, povezanih z varnostjo v cestnem prometu, pri čemer v zvezi z osmim odstavkom novega 5a člena direktive opozarja na trenutno administrativno breme, ki ga določa zahteva o posredovanju pisnega obvestila in nadaljnjih dokumentov v jeziku države registracije vozila. Republika Slovenija bo v zvezi s tem zagovarjala rešitve, ki bi strmele k poenostavitvi te zahteve (kot npr. standardiziran obrazec).*

*Glede na to, da pisno obvestilo o prekršku samo po sebi nima pravnih posledic (država članica začne redni prekrškovni postopek šele po tem, če se prejemnik ne odzove v predpisanem roku, država članica začne redni postopek), menimo, da ni potrebe, da že v prvi fazi postopka domnevno odgovornim osebam omogočamo, da v odgovoru na pisno obvestilo lahko komunicirajo v katerem koli jeziku države članice, saj to za nadzorne organe predstavlja veliko administracije, stroškov prevajanja in podaljševanje postopkov.*

*Skladno z navedenim Republika Slovenija soglaša s tem, da v prekrškovnih postopkih - od izdaje odločbe o prekršku do zaključka pritožbenih postopkov pred sodiščem - domnevno odgovorne osebe komunicirajo v katerem koli jeziku države članice Evropske unije (jeziku, ki ga država članica sporoči Evropski komisiji).*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Sprememba obstoječih aktov*

*Zakon o motornih vozilih, Zakon o prekrških in Zakon o informacijski varnosti*

*Priprava novih aktov*

*Ne.*

Posledice za proračun

*Predlog direktive bo imel, zaradi nadgradnje in prilagoditve programske opreme sistema MRVL (evidence registriranih vozil), finančne posledice za državni proračun Republike Slovenije, pri čemer posledic za državni proračun v tem trenutku še ni možno oceniti.*

Vpliv na gospodarstvo

*Predlog direktive predvideva pozitivne vplive na gospodarstvo zaradi večje prometne varnosti in temu posledično manjšega števila prometnih nesreč.*

Vpliv na javno upravo

*Vplivi na javno upravo Republike Slovenije v tem trenutku niso znani. Ocenjuje se, da bo imel predlog direktive, ki razširja področje uporabe direktive o čezmejnem izvrševanju še na druge prometne prekrške, povezane z varnostjo v cestnem prometu, dodatne stroške izvrševanja zaradi učinkovitejšega preiskovanja prometnih prekrškov, povezanih z varnostjo v cestnem prometu.*

Vpliv na okolje

*Ni vpliva na okolje.*

Drugo

**C)**

**Predstavniki RS, ki bodo zastopali stališče RS v institucijah EU**:

***mag. Alenka Bratušek, ministrica; mag. Andrej Rajh, državni sekretar; David Brozina, veleposlanik, namestnik stalnega predstavnika, vodja Coreper I; Petra Zaletel***